19. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 250287/13516 της 2/21 Νοεμ. 1967 (ΦΕΚ Β΄ 682) Περί τρόπου συνταξιοδοτήσεως των εξ Αιγύπτου κλπ. Ελλήνων υπηκόων και ομογενών αρτοποιών. Έχοντες υπ’ όψιν τας διατάξεις: 1)Του υπ’ αριθ. 1671/51 Α. Νόμου «περί Υπουργικού Συμβουλίου και Υπουργείων», ως ετροποποιήθη και συνεπληρώθη μεταγενεστέρως. 2)Του υπ’ αριθ. 3070/1954 Ν.Δ/τος «περί οργανώσεως των Υπηρεσιών του Υπουργείου Εμπορίου» ως ετροποποιήθη και συνεπληρώθη μεταγενεστέρως. 3)Του υπ’ αριθ. 135/1946 Ν.Δ/τος «περί Ταμείου Επικουρικής Ασφαλίσεως Αρτοποιών». 4)Του υπ’ αριθ. 4601/1966 Ν.Δ/τος «περί διατάξεων αφορωσών συνταξιοδοτικά θέματα του Ταμείου Επικουρικής Ασφαλίσεως Αρτοποιών». 5)Των υπ’ αριθ. 4377/1964, 4378/1964 και 4581/66 Ν.Δ/των «περί ειδικών μέτρων προστασίας των εξ Αιγύπτου, Τουρκίας και Ρουμανίας Ελλήνων υπηκόων και ομογενών». 6)Του υπ’ αριθ. 4577/1966 Ν.Δ/τος «περί τροποποιήσεως και συμπληρώσεως της νομοθεσίας περί κοινωνικής ασφαλίσεως και περί ετέρων διατάξεων». 7)Το υπ’ αριθ. 5648/6.10.1967 έγγραφον του Τ.Ε.Α.Α.,δι ου υποβάλλει απόσπασμα πρακτικών της υπ’ αριθ. 238/1967 αποφάσεως του Δ.Σ. (Αντί για τη σελ. 168,23(β) Σελ. 168,23(γ) Τεύχος 1276 - Σελ. 7 Ταμείο Επικουρικής Ασφάλισης Αρτοποιών 5.Γ.ε.18α-19 αυτού «περί εκδόσεως αποφάσεως παροχής συντάξεως εις ομογενείς εξ Αιγύπτου κλπ.», αποφασίζομεν: Οι εξ Αιγύπτου Έλληνες υπήκοοι και ομογενείς, οι εκ Τουρκίας Έλληνες υπήκοοι, οι εκ Ρουμανίας Έλληνες υπήκοοι και ομογενείς και οι εκ Β. Ηπείρου ομογενείς εγκαταλείψαντες ή εγκαταλείποντες οριστικώς την εις τας άνω χώρας μόνιμον εγκατάστασίν των δύνανται να τύχωσι συντάξεως παρά του Ταμείου Επικουρικής Ασφαλίσεως Αρτοποιών, δια το παρ’ αυτών ασκηθέν επάγγελμα του αρτοποιού ή σιμιτοποιού εις Αίγυπτον, Τουρκίαν, Ρουμανίαν ή Β. Ήπειρον, κατά τας διακρίσεις των ως άνω σχετικών διατάξεων, υφ’ ους όρους και προϋποθέσεις κανονίζεται (απονέμεται) σύνταξις εις τους αυτούς εν Ελλάδι επαγγελματίας, αδιαφόρως ασκήσεως ή μη εν Ελλάδι επαγγέλματος, δι’ ο επηκολούθησεν υποχρεωτική υπαγωγή εις την ασφάλισιν του Ταμείου. «Η μόνιμος εγκατάστασις εις τας περί ων ο λόγος χώρας, η άσκησις του επαγγέλματος και ο χρόνος ασκήσεως αυτού, η ημερησία κατεργασία αλεύρων, η εκμετάλλευσις αρτοποιείου, η ηλικία του δικαουμένου η μη απονομή επικουρικής συντάξεως, ως και παν έτερον αναγκαιούν στοιχείον, δια τον κανονισμόν της συντάξεως, θέλει αποδεικνύεται παρά των εν λόγω προσώπων εκ βεβαιώσεως της οικείας Ελληνικής Προξενικής Αρχής ή της αρμοδίας Υπηρεσίας του Υπουργείου Εξωτερικών. Η ημερησία κατεργασία αλεύρων, η μη απονομή επικουρικής συντάξεως και η κυρία και συνήθης άσκησις του επαγγέλματος δύνανται ν’ αποδεικνύονται δι’ υπευθύνου δηλώσεως, κατά τας διατάξεις του Ν.Δ. 105/69 «περί ατομικής ευθύνης του δηλούντος ή βεβαιούντος. Η αναγνώρισις του χρόνου ασκήσεως του επαγγέλματος ενεργείται επί τη καταβολή υπό του αιτούντος εισφοράς υπέρ του Ταμείου εκ δραχ. 0,02 εφ’ εκάστου χιλιογράμμου της παρ’ αυτού κατεργασθείσης ποσότητος αλεύρων ανεξαρτήτως τύπου». Τα εντός « » ετροποποιήθησαν ως άνω δια της παρ.2 της υπ’ αριθ. Φ.124/1/11001 της 17 Οκτ./15 Νοεμ. 1969 απόφ. Υπ. Κοινωνικών Υπηρεσιών (ΦΕΚ Β΄ 751). Η εις κλάσεις κατάταξις των ησφαλισμένων τούτων θα ενεργήται αναλόγως της παρ’ αυτών γενομένης κατεργασίας αλεύρων, εκτός της περιπτώσεως καθ’ ην επιθυμούν την κατάταξίν των εις μικροτέραν της ης ανήκουν κλάσεως. Η εξαγορά θέλει υπολογίζεται επί του μεγαλυτέρου ποσού εκάστης κλάσεως δι’ εκάστην αναγνωρίσιμον ημέραν. Σελ. 168,24(γ) Τεύχος 1276 - Σελ. 8 Δεν δύναται να αναγνωρισθή χρόνος προϋπηρεσίας εν Αιγύπτω, Τουρκία, Ρουμανία ή Β. Ηπείρω, όστις αποδεικνύεται ότι ελήφθη υπ’ όψιν δια την απονομήν ετέρας λαμβανομένης συντάξεως ή εφ’ άπαξ παροχής, εν Ελλάδι ή αλλαχού. Το δικαίωμα εις σύνταξιν, δια την περίπτωσιν ασκήσεως εν Ελλάδι επαγγέλματος διαφόρου του εν Αιγύπτω, Τουρκία, Ρουμανία ή Β. Ηπείρω ασκηθέντος, θα κρίνεται εφαρμοζομένων των διατάξεων του Ν.Δ. 4202/1961. Η σύνταξις καταβάλλεται από της 1ης του μηνός της απονομής παρά του Δ.Σ. του Ταμείου εφ’ όσον δεν ασκεί το επάγγελμα του αρτοποιού - σιμιτοποιού εν Ελλάδι, άλλως από 1ης του επομένου μηνός της διακοπής του επαγγέλματος και καταβολής της οφειλομένης εισφοράς προς το Ταμείον. Κατά τα λοιπά εφαρμόζονται αναλόγως αι περί παροχής συντάξεως εις τους ησφαλισμένους του Ταμείου διατάξεις, του υπ’ αριθ. 676/1966 Β.Δ/τος, και των σχετικών αποφάσεων. Η παρούσα δημοσιευθήτω δια της Εφημερίδος της Κυβερνήσεως. 5.Γ.ε.19 Ταμείο Επικουρικής Ασφάλισης Αρτοποιών